17.1.2022
EL
Επίσημη Εφημερίδα της Ευρωπαϊκής Ένωσης
C 24/17
Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 6 Οκτωβρίου 2021 — «Momtrade — Ruse» OOD κατά Direktor na Direktsia «Obzhalvane i danachno-osiguritelna praktika» — Varna pri Tsentralno upravlenie na Natsionalnata agentsia za prihodite (Υπόθεση C-620/21) (2022/C 24/22) Γλώσσα διαδικασίας: η βουλγαρική Αιτούν δικαστήριο Varhoven administrativen sad Διάδικοι στην υπόθεση της κύριας δίκης Αναιρεσείουσα και ανταναιρεσίβλητη: «Momtrade — Ruse» OOD Αναιρεσίβλητος και ανταναιρεσείων: Direktor na Direktsia «Obzhalvane i danachno-osiguritelna praktika» Varna pri Tsentralno upravlenie na Natsionalnata agentsia za prihodite Προδικαστικά ερωτήματα 1) Επιτρέπεται, βάσει της ερμηνείας του άρθρου 132, παράγραφος 1, στοιχείο ζ', της οδηγίας περί ΦΠΑ (1) , σε εμπορική εταιρία που είναι καταχωρισμένη ως πάροχος κοινωνικών υπηρεσιών στα μητρώα κράτους μέλους (εν προκειμένω της Βουλγαρίας) να επικαλεστεί την ανωτέρω διάταξη, προκειμένου να της χορηγηθεί απαλλαγή από τον ΦΠΑ για υπηρεσίες κοινωνικού χαρακτήρα, τις οποίες παρέχει εντός του εδάφους άλλων κρατών μελών σε φυσικά πρόσωπα που είναι υπήκοοι των εν λόγω κρατών; Έχει σημασία για την απάντηση στο ως άνω ερώτημα το γεγονός ότι η ανεύρεση των προσώπων που έλαβαν τις υπηρεσίες του παρόχου έγινε με διαμεσολάβηση εμπορικών εταιριών οι οποίες είναι καταχωρισμένες στα μητρώα των κρατών μελών, εντός των οποίων παρέχονται οι υπηρεσίες; 2) Σε περίπτωση καταφατικής απάντησης στο πρώτο ερώτημα, βάσει ποιων κριτηρίων και σύμφωνα με ποιο δίκαιο –το βουλγαρικό ή/και το αυστριακό και γερμανικό δίκαιο– πρέπει, κατά την ερμηνεία και εφαρμογή της ανωτέρω διάταξης του δικαίου της Ένωσης, να κριθεί εάν η ελεγχόμενη εταιρία «αναγνωρίζεται ως οργανισμός κοινωνικού χαρακτήρα» και να θεωρηθεί αποδεδειγμένο ότι πρόκειται για υπηρεσίες «οι οποίες συνδέονται στενά με την κοινωνική πρόνοια και ασφάλιση»; 3) Αρκεί, βάσει της ανωτέρω ερμηνείας, η καταχώριση εμπορικής εταιρίας στα μητρώα ως παρόχου υπηρεσιών κοινωνικού χαρακτήρα, όπως αυτές ορίζονται στο εθνικό δίκαιο, ώστε να γίνει δεκτό ότι η εταιρία αποτελεί «οργανισμό που αναγνωρίζεται ως κοινωνικού χαρακτήρα» από το οικείο κράτος μέλος; (1)
Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ.
1).
Αίτηση προδικαστικής αποφάσεως την οποία υπέβαλε το Administrativen sad Sofia-grad (Βουλγαρία) στις 6 Οκτωβρίου 2021 — WS κατά Intervyuirasht organ na Darzhavnata agentsia za bezhantsite pri Ministerskia savet (Υπόθεση C-621/21) (2022/C 24/23) Γλώσσα διαδικασίας: η βουλγαρική Αιτούν δικαστήριο Administrativen sad Sofia-grad Διάδικοι στην υπόθεση της κύριας δίκης Προσφεύγουσα: WS Καθού: Intervyuirasht organ na Darzhavnata agentsia za bezhantsite pri Ministerskia savet (όργανο ακροάσεων της εθνικής υπηρεσίας για τους πρόσφυγες στο πλαίσιο του Συμβουλίου των Υπουργών)